આપણે જોઈ શકીએ છીએ કે સ્ટ્રિટ-વેન્ડર, ફેરિયા તરીકે મહિલાઓ કામ કરે જ છે. હમણા મુંબઈમાં પિન્ક રિક્ષા પ્રોજેક્ટ અમલમાં આવ્યો. જેમાં યુવતીઓ ઓટોરિક્ષા ડ્રાઈવર તરીકે કામ કરે છે. આ રિક્ષાઓ જો કે માત્ર લેડિઝ પેસેન્જર માટે જ છે. દક્ષિણ ભારતમાં બેંગ્લોર અને હૈદરાબાદમાં પણ લેડિઝ ઓટોરિક્ષા ડ્રાઈવર કામકાજ કરે જ છે. બ્યુટી સલુનમાં તો યુવતીઓ કામ કરતી હોય એવું દેશના દરેક શહેરમાં આપણે જોઈ શકીએ છીએ.